
După căderea guvernului şi răspândirea revoluţiei pe tot cuprinsul țării, 
hotelul a fost evacuat, dar holul încă puţea a fum de ţigară și sudoare. Prin 
ferestre pătrundea hărmălaia haosului de strigăte, vuietul mulțimii și mugetul 
claxoanelor venite de la gloata nesfârșită de refugiaţi care inundau străzile. 

Refugiații habar n-aveau că sunt condamnați. Rebelii din Mouvement pour 
la Liberation du Centrafricain (MLC) înaintau în susul Râului Ubangi, deci nu era 
nici o scăpare. Din ce văzusem eu în ultimele 48 ore, aceştia nu luau prizonieri. 
În Armata CAR era degringoladă; după lovitura de stat, jumătate din militari s- 


au alăturat rebelilor, ceilalți fugind peste frontiera congoleză. 


Holul a devenit centrul nostru de comandă improvizat. Mobilă, moloz, 
chiar şi lambriurile de pe pereţi au fost îngrămădite în faţa uşilor pentru a-i 
descuraja pe jefuitorii îndrăzneți. 

Ramirez se afla pe acoperiș, înarmat cu o antică mitralieră DP! şi un radio. 
Până în prezent, MLC nu a făcut nici o mișcare asupra oraşului, dar rebelii se 
masau în jurul său şi orice cale de scăpare era blocată. 

În hol se aflau 20 de oameni, două grupuri separate obligate să stea 
împreună, aliați nepotriviţi, cu doar o singură şansă de supraviețuire. Puteai 
simți neliniștea din aer, un murmur fizic, aproape la fel de tare precum 
zgomotul făcut de refugiații de afară. Toţi erau murdari, înarmaţi până în dinţi, 
epuizați, şi conștienți că moartea se apropia, repede şi în forță. 

SWITICHBLADE era comandată de Decker, flegmaticul lider al 
mercenarilor. Careva a şutit o tablă, probabil din școala misionară de alături, și 
acum era ocupat să schițeze o hartă rudimentară a orașului și a drumului pe 
care, mai mult ca sigur, îl vor folosi rebelii înarmaţi ca să-l atace. Cu 'O” erau 


notaţi băieţii cei răi, iar cu 'X' şi cu săgeți era marcat planul său. Fiecare X era 


1 Mitralieră Degtyaryov (DP-27) — mitralieră uşoară de producţie sovietică (1927-1946), calibrul 7,62. 


unul dintre noi. Fiecare săgeată era un ordin dat cu o voce rece, lipsită de 
emoție. 

Pe hartă nu erau prea mulţi X. Dar erau o grămadă de O. 

Hawk, pistolarul marcat de trecerea timpului, era ajutorul lui la comandă. 
Omul mă făcea întotdeauna să mă gândesc la acele reviste citite în copilărie, cu 
povestioare despre lupte cu revolverele duse în vestul sălbatic. Era neobosit, 
chiar și în situația noastră prezentă. 

Cuzak ședea pe un scaun înalt de la bar, cu capul înfășurat într-o cârpă 
îmbibată cu sânge, aflat încă în stare de șoc după explozia minei care l-a 
spulberat pe Irwin peste noi toți. 

Areyh, fostul comando israelit (din Sayeret), era aplecat spre tablă, 
memorizând planurile, în timp ce ştergea conştiincios interiorul ţevii unei arme 
Galil”. 

Doc era sanitarul nostru, şi se afla deoparte, acordând ajutor unuia dintre 
mercenarii portughezi. Simţeam eu că Doc urma să aibă o zi lungă. 

Şi eu. 

Eram toți cei rămași din compania de mercenari iluştri numită 
SWITCHBLADE. 

Să-l fut pe Decker! El şi căcatul lui de misiune! Ar fi trebuit să mă asculte. 
Dacă n-ar fi fost atât de al dracului de încrezut, atât de prosteşte de mândru, 
Irwin, Slick și Sam ar fi fost încă în viaţă. 

Mi-am ascuns simțămintele în spatele măștii de noroi și sânge și am 
reînceput să curăț absent RPK'-ul pe care-l furasem, ascultând planul lui 
Decker, dar îmi făceam deja propriile mele planuri. 

Cealaltă jumătate a grupului nostru de inadaptaţi era tot ce a mai rămas 
din compania de mercenari portughezi veniţi din Angola. Fuseseră scărmănați 
mai rău decât noi. Nu se aşteptase nimeni ca rebelii să fie atât de bine 
organizaţi și echipați, dar se pare că Montalban Diamond Exchange au adus un 
număr mare de cubanezi care să instruiască dezorganizata MLC. În ultima 


hărţuială, portughezii au pierdut majoritatea liderilor, și singurul lucru care-i 


? Galil - serie de arme automate produse în Israel la sfârșitul anilor '60. 
3 RPK (Ruchnoy Pulemyot Kalashnikova) — mitralieră uşoară (puşcă mitralieră) tip Kalaşnikov, calibrul 7,62. 


mai ținea uniți era un tip scund, mânios, cu păr încâlcit, pe nume Sergent 
Gomes. 

— Dacă vom opune suficientă rezistență pe străzile astea, atunci rebelii își 
vor angaja rezervele. În prezent aceste rezerve fac blocaje aici și aici. Iar după 
câte știm noi, acestea sunt trupe de șoc. Grupurile care pătrund acum în oraș 
sunt trupe neregulate. După ce le neutralizăm, putem să ne retragem pe 
șoseaua Kahiba spre Manova-Gounda. Apoi drept înainte, 15 clicks, până la 
aerodrom, explica Decker calm. Avionul este alimentat, gata de decolare, dar 
nu ne vor aștepta dacă rebelii se apropie de aerodrom. Nu avem prea mult 
timp. 

Acum era liniștit. Așa era belgianul mereu. A fost calm când ne-a băgat în 
această misiune sinucigașă. Calm când am răsturnat un guvern şi am 
dezlănţuit iadul asupra acestor oameni pentru a face pe placul unei companii 
diamantifere, şi probabil că va rămâne calm şi atunci când îmi voi înfige 
pumnalul în gâtul său. Am pus un încărcător-tambur plin la RPK și am 
introdus cartuș pe ţeavă. 

— Vom fi în limită de timp, dar vom încăpea cu toţii în camion, spuse 
liderul portughez, referindu-se la un M35A2 de 2,5 t pitit în garajul hotelului. 

Engleza sa era ciudată, probabil învățată de la un afrikaner“. 

— Şi cine va putea crea destule probleme pentru a determina o divizie de 
rebeli să-și concentreze destule efective, încât să ne putem strecura afară din 
oraș? 

— Vom avea nevoie de o diversiune. Cineva va trebui să opună destulă 
rezistență pentru a-i bloca pe luptătorii de strânsură, aici — făcu el un semn pe 
hartă — timp destul de îndelungat pentru ca să-i cheme pe cubanezi și pe 
soldaţii instruiți din MLC. Vom avea nevoie de cineva care ştie să lupte, iar 
apoi să se fofileze imediat după ce o ștergem noi, cineva care poate să dispară 
fără a fi descoperit. Deplasarea pe nevăzute va fi singura lor șansă de a evita 
capturarea. 

În timp ce vorbea, se uita direct la mine. 


Deci ştia. 


t afrikaner (afrikaan) — aparținător de un grup etnic din Africa de Sud descendent din coloniştii olandezi sosiți 


în zona Capului Bunei Speranţe în sec 17-18. 


Ar fi trebuit să-mi ţin gura după ce această operaţiune a devenit un iad. 
Dar nu am făcut-o. Mi-am călcat propria regulă de a sta în banca mea, de a nu 
atrage atenţia. Mi-am lăsat emoţiile să mă cuprindă. lar Decker trebuie să-mi fi 
simțit furia. lar în ultimul an, a văzut ce se întâmplă cu cei ce-mi atrag furia 
asupra lor. 

Deci acum așa stătea treaba. 

— Ozzie, mi se adresă direct. Cred că tu ești singurul care ar avea o şansă. 

Decker era bun, foarte bun. Nu arăta nici un semn că, de fapt, voia să scape 
de mine. Făcea pe liderul competent, care alegea cel mai bun om pentru această 
sarcină. 

— Contăm pe tine. Forţează-i să-şi aducă în luptă rezervele, dacă nu, vom 
trebui să executăm un asalt frontal. lar pentru că au acele APC, ar fi curată 
sinucidere. 

Singurul radio rămas în încăpere a cârâit brusc. Toate capetele s-au întors 
spre el. 

— Aici Ramirez. Forţele miliției se mișcă în capătul de sud al orașului. Se 
pare că au de gând să-l distrugă până la temelii. 

Tăcerea totală din încăpere a fost întreruptă doar de accesul de tuse al unui 
mercenar rănit care încasase un șrapnel în plămân. 

— N-ai vrea să discutăm despre asta între patru ochi? am întrebat perfect 
calm. 

Decker s-a uitat demonstrativ la ceas. 

— Sigur că da. 

l-a făcut un semn imperceptibil lui Hawk. Erau împreună de mult timp şi 
știa ce se întâmplă. 

— Dar ar trebui să ne grăbim. 

— Pe mă-sa..., a izbucnit Sergentul Gomes, când un proiectil de mortier a 
explodat undeva în oraş. 

— N-ar fi trebuit să se întâmple așa, a spus Decker, după ce a intrat într-o 


cameră alăturată. 


5 APC - armoured personnel carrier — transportor blindat pentru personal; tip de vehicule militare proiectate 
pentru transportul de personal și echipament în zonele de combat. 


Era cu spatele către mine. Spaţiul dintre omoplații săi și hamul ALICE era 
o ţintă tentantă, iar eu simțeam greutatea pumnalului de luptă de la şold. Dar 
Hawk venea în spatele meu şi ştiam că oricât de rapid aș fi fost eu, Hawk ar fi 
fost şi mai rapid cu revolverul său magnum. 

— Dar s-a întâmplat, am replicat, prea al dracului de obosit ca să mai 
acționez într-un fel. L-am ucis pe Preşedinte. Noi am provocat asta. Firma de 
diamante s-a folosit de noi, iar tu le-ai permis. 

— De când ești în SWIICHBLADE? a întrebat, ştiind deja răspunsul. Un 
an, da un an. Şi, pe bune... 

În sfârșit, s-a întors cu faţa spre mine. Avea ochii trişti, înfrânt de 
evenimentele din ultimele două zile. 

— Am prevăzut un mare viitor pentru tine. Când ni te-ai alăturat erai doar 
un hoţ mărunt... 

— Eram un hoţ excepțional. 

M-a ignorat. 

— Dar am văzut un lider, un om care ar putea face o schimbare. Am 
prevăzut că vei prelua comanda și vei conduce această organizaţie. 

Decker era măcar sincer. Eram sigur de asta, dar sinceritatea nu făcea 
vipera mai puțin veninoasă. 

— Poate n-ai băgat de seamă că jumătate din organizația noastră sunt 
morți, pentru că tu ai dat-o în bară. 

— Ştiu..., spuse Decker, durerea din voce fiind evidentă. Acesta este 
sfârșitul pentru SWITCHBLADE. Chiar dacă reuşim să scăpăm din asta, firma 
de diamante ne va vâna ca pe niște câini. Îmi pare rău de oameni. Ei... erau 
pentru mine un fel de familie. 

În spate am auzit scârțâitul tocului de piele al armei când Hawk s-a mişcat. 

Şi asta era adevărat, dar nu mă făcea să-l urăsc mai puţin. 

— Şi ştiu că acesta este motivul pentru care ai să faci tot ce poţi pentru a-i 
încetini pe rebeli. Știu că Ramirez, Doc şi Cuzak sunt ca niște frați pentru tine, 
și că n-ai să-i abandonezi, spuse simplu Decker. 


— Adevărat. 


€ All-Purpose Lightweight Individual Carrying Equipment (ALICE) - ham cu centură care susţine 


echipamentul individual. 


— Ar fi bine să te grăbești. 
Apoi îmi puse mâna pe umăr: 
— Imi pare rău. 


L-am crezut. Şi acesta a fost singurul motiv pentru care nu l-am ucis. 


Acum refugiații erau panicaţi, transformându-se din indivizi, într-o 
entitate mortală, care călca în picioare bucăţi din sine. Strigătele răsunau prin 
aer. În depărtare putea auzi detunăturile mortierelor și focul sporadic al 
armelor automate. 

Am izbit tare cu piciorul în ușa de la intrare, iar scândurile care o blocau 
au zburat într-un nor de praf. Mi-am croit drum în stradă. 

Era cald. Arşiţă umedă, lipicioasă; transpiraţia îmi curgea pe spate şi-mi 
îmbiba bluza de camuflaj. Aerul puţea a petrol, fum și frică. După două zile de 
lupte furioase și retragere, grupul mai avea puţină muniţie, dar am adunat 
orice armă puteam duce cu mine. Aveam RPK în mână, ultima noastră RPG 
atârnată pe umăr, Ithaca 37 a lui Cuzak pe celălalt umăr (oricum el nu mai era 
în stare să lupte), un Browning Hi-Power la centură, şi orice cartuşe de rezervă şi 
grenade pe care le-am putut aduna. Dacă ar fi fost mai multă muniţie nu m-aș 
mai fi putut mișca. Muştele țețe mi se așezau pe față atrase de sânge. 

Doc a încercat să mă oprească. A înţeles ce se întâmplă — că eram o 
ameninţare pentru Decker, deci de sacrificiu. Am dat doar din cap, şi i-am cerut 
să-mi promită că va avea grijă de răniți. Cuzak nu a scos o vorbă, dar mi-a 
strâns mâna solemn, ştiind ce voi face. Dacă aveam o slăbiciune, era atunci 
când, ocazional, îmi făceam un prieten. Deveneam al dracului de loial. 

lar asta putea să mă omoare. 

Decker m-a salutat dând scurt din cap. Hawk şi-a scos pălăria în direcţia 
mea. Areyh a scuipat pe podea. 

Deci acesta este sfârşitul pentru SWIICHBLADE. 

Ceilalţi au ieșit şi s-au răspândit, formând un perimetru în jurul hotelului, 
pe care-l vor menţine până ce Ramirez, observatorul nostru, va putea vedea că 


drumul e liber. 


Dacă eu dădeam greș, singura lor șansă rămânea să-i atace frontal pe 
cubanezi și să încerce să treacă de ei ca să ajungă la aerodrom. Nu vor reuși 
niciodată. 

Am plecat, gloata de femei, copii şi bătrâni dându-se la o parte din fața 
mea precum apa. Îmi lăsam în urmă ultimul an din viața mea şi ştiam că 
probabil voi pieri în următoarele câteva minute. Africanii îngroziți îmi eliberau 
calea, furia mea fiind un buldozer invizibil. 

CAR era un tărâm distrus. Răscolit de generaţii de război, sărăcie dincolo 
de orice limită, şi știam că jumătate din acești refugiați vor muri de AIDS în 
următorii zece ani chiar dacă, printr-o minune, vor supraviețui macetelor 
rebelilor ce se apropiau. lar noi am venit aici, plătiți cu bani însângeraţi, ca să le 
răsturnăm guvernul corupt şi să instalăm altul, la fel de corupt, pe care firma 
de extragere a diamantelor îl agrea mai mult. Chiar şi aşa, firma ne-a 
abandonat. 

Ce risipă... 

Cineva împingea mulțimea, venind către mine. Sergentul Gomes, 
mercenarul portughez, mi s-a alăturat, având în braţe o mitralieră PKM. Un 
Steyr Aug scurt era susținut la piept de o bandă de cartuşe. Vestonul de 
camuflaj era rupt, murdar de sânge, iar fiecare petic de piele vizibilă era 
acoperită de mizerie. Arăta hidos. 

Dar multumit. 

— Hai să ucidem o grămadă dintre rebelii ăștia ticăloși, a rânjit, cu ochii 
îngustaţi periculos. 

— Ce faci? am strigat peste haos. 

— Oamenii mei? Nu mai sunt în stare să lupte. lar eu nu am ce să le fac. 
Dar tu ai nevoie de ajutor. O să se lase cu lupte. 

Nu-l puteam contrazice. 

Mi-a întins mâna. Era bătătorită şi puternică. 


— Spune-mi Carl. 


Fusesem eu cam drogat în ultimul an, dar știam că nu mă mai pot întoarce. 
Chiar dacă supravieţuiam acestei lupte, ar fi fost mai bine să mă dau la fund. 


Ştiam că firma de extracţie a diamantelor nu-şi putea permite să lase în viață pe 


nimeni din SWITCHBLADE, dat fiind lucrurile pe care le cunoșteam. lar dacă 
nu mă terminau ei, o făcea Decker ca să pună capăt situaţiei. Era timpul să 
dispar, să o iau de la capăt, să devin iarăși un anonim. 

I-am spus primul nume care mi-a venit în minte: 


— Lorenzo... Mă numesc Lorenzo. 

Gloata s-a rărit destul ca noi doi să putem alerga, contraintuitiv, către 
sunetul focurilor de armă. În mod normal, eu sunt genul de om căruia îi place 
să-și planifice acțiunile, dar acum nu era timp pentru așa ceva. 

Această parte a oraşului Sweothi era și mai primitivă decât restul. Jumătate 
dintre clădiri erau făcute din cărămizi de lut, dar înghesuite printre ele erau un 
labirint de cocioabe făcute din materiale ca plasa metalică împletită, cutii de 
lemn, și cauciucuri uzate. Unele dintre ele ardeau. 

Carl m-a înhăţat de braţ și a arătat în lungul străzii care se termina într-o 
piaţă goală. Din vecinătatea din spatele ei se ridica fum negru. 

— Rebelii vor veni dintr-acolo. 

— De unde ştii? 

— Am luptat în Africa de când ai mei au pierdut Mozambicul. Vor veni pe 
acolo pentru că sunt o adunătură de idioţi și pentru că e evident. Toți vor să 
jefuiască şi să-i violeze pe cei ce au rămas. 

Apoi a arătat spre dreapta, către altă intersecție. 

— Cubanezii vor veni pe această stradă și vor încerca să ne înghesuie spre 
îngrămădeala de cocioabe din nord. Așa acționează ticăloșii de comuniști. ine 
aproape și mișcă-te. Nu-i lăsa să te nimerească. Majoritatea căcaţilor ăștia trag 
aiurea, dar trag mult. 

Carl și-a ridicat masiva PKM. 

— Să ataci încontinuu. Fă-i să reacționeze. Ai priceput? 

— Da. 


Pulsul îmi zvâcnea în cap, dar m-am îndreptat către piaţă şi vălătucii de 
fum negru ce se ridicau din anvelope. Încărcătorul-tambur cu 75 cartușe era 
greu și se balansa la punctul de susţinere, în timp ce alergam ţinând arma cu 
ţeava spre înainte. Mă mișcam ghemuit, cu Carl imediat în urma mea, rotindu- 
și arma către orice semn de mișcare. Pe lângă noi au trecut câţiva câini jigăriți 
cu coada între picioare. 

Apoi am văzut primul rebel. Mi-am ridicat pumnul semnalând contactul. 
Amândoi ne-am pitit, mișcându-ne prin umbrele de sub o tarabă de măcelărie. 
Un nor gros, negru, de muște acoperea caprele și păsările atârnate. Pe jos era 
aruncat un tub de spray pentru insecte, folosit desigur pentru a pulveriza 
carnea ca să țină mușştele departe. 

Primii MLC îşi croiau drum prin bazar, doborând tarabele și adunând tot 
ce vedeau că lucește. Erau o adevărată gloată, nici pe departe ca trupele 
disciplinate cu care am luptat anterior. Majoritatea erau sfrijiți, subnutriți, 
recruți cu ochii mari de frică, și abia coerenţi datorită consumului de khat. M- 
am ghemuit, așteptând să apară mai mulți dintre ei înainte de a deschide focul. 

În acel moment, s-a auzit un țipăt venit dintr-o parte. O femeie. Carl şi cu 
mine ne-am întors către sursă, tocmai la timp ca să vedem doi rebeli târând de 
păr o tânără fată scoasă afară dintr-o casă din vălătuci de lut. Ţipa isteric, iar 
lacrimile îi curgeau pe obrajii negri. 

Carl a îndreptat mitraliera spre ei, dar l-am prins de mână și am dat din 
cap. Rebelii încă nu ne-au descoperit. Am arătat cu degetul mare către mine, 
apoi l-am trecut peste gât și am arătat către cei doi violatori. Carl a înclinat 
aprobator din cap, și și-a îndreptat din nou arma asupra rebelilor care prăduiau 
prin piață. Aveam doar o singură bandă cu cartuşe și trebuia să o folosim cât 
mai eficient. 

Mi-am lăsat jos RPG, RPK şi Ithaca, cât de repede am putut, şi mi-am scos 
de la centură pumnalul de pilot de pe vremea războiului din Vietnam. M-am 
târât pe sub tarabă, prin țărână şi mizerie, şi printre carcasele de carne atârnate, 
folosind fiecare umbră și orice obiect care-mi oferea acoperire. Din fericire, 


camuflajul meu rhodesian era atât de îmbăcsit cu mizerie, încât avea aceeaşi 


” Khat (qat) — plantă originară din Africa de Est şi Peninsula Arabică, ce conţine alcaloidul cationină, un 
stimulant asemănător ca acțiune cu amfetaminele — provoacă pierderea apetitului, euforie. Mestecarea ei este 
un obicei social vechi de mii de ani, analog; cu uzul frunzelor de coca în America de Sud şi a betelului în Asia. 


culoare cu pământul. În câteva secunde am parcurs cei zece metri până la 
primul rebel. Eram în elementul meu. Nimeni nu se putea mișca mai rapid și 
mai neauzit decât mine. 

Cei doi erau neatenți. Unul o trântise pe fată la pământ şi încerca să-i 
scoată hainele, în timp ce ea se zbătea şi țipa. Era evident că tipul nu prea era 
experimentat în astfel de lucruri. 

Celălalt rebel s-a săturat să aștepte, şi-a lăsat maceta și l-a împins deoparte 
pe cel tânăr. 

— Ashti sangha m'baka. 

M-am năpustit ca o nălucă cu pumnalul șuierând prin aer. Pe primul l-am 
lovit la baza gâtului. Pumnalul a pătruns pe sub ureche și a ieșit într-o 
izbucnire de roşu. Al doilea om a avut timp să se întoarcă, cu o expresie de şoc 
pe chip, când l-am pocnit peste genunchi. A căzut peste fată. L-am înşfăcat de 
păr trăgându-i capul pe spate și i-am secționat jugulara. 

Nici unul dintre ei nu a scos un sunet, dar amândoi se zbăteau împrăștiind 
sânge peste tot. Vor muri în câteva secunde. Fata s-a uitat şocată în sus, la mine, 
cum smulgeam de pe atacatorul ei zdreanța de tricou, după care i-am aruncat-o 
ei. 

— Fugi. 

Mi-a ascultat sugestia, a sărit în picioare, încercând să-şi adune în jurul 
trupului hainele rupte. Am auzit mișcare venind dinspre uşa deschisă a casei 
ei, şi m-am dat repede aproape de zidul de vălătuci, cu cuțitul picurând de 
sânge ținut în priză inversă lângă bărbie. Din casă a ieşit alt rebel, cu AK ţinut 
neglijent într-o mână, în cealaltă având un colier ieftin, țipător, pe care îl cerceta 
în lumina soarelui. Rânjea de la o ureche la alta, mulțumit de prada sa. 

Bucură-te, labagiule. 

Rebelul s-a oprit, dându-și seama că sursa sângelui împrăştiat peste tot 
erau cei doi prieteni ai săi. L-am înhăţat de cap, trăgându-l pe spate, și i-am 
înfipt pumnalul drept în jos, imediat sub gât și deasupra sternului. Apoi am 
folosit pumnalul proptit în coaste ca pe un levier şi l-am forțat să cadă în 
genunchi. În timpul acestei manevre i-am secţionat aorta. Am smuls pumnalul 


și l-am lăsat să cadă fără viaţă la pământ. Mi-am şters pumnalul de pantaloni, l- 


am pus în teacă, și am luat AK-ul. Toată treaba a durat mai puţin de 20 de 
secunde. 

Carl se uita la mine cu gura căscată admirativ, în timp ce mă strecuram 
înapoi printre carcasele de carne atârnate. 

— Filho da Puta... 

— Mda. Mi se spune des așa, am mormăit în timp ce-mi puneam pe umeri 
tubul RPG şi shotgunul. 

Aveam acum câte un AK în fiecare mână. Cu adevărat înarmat până în 
dinți. 

— Contact în dreapta, a șuierat Gomes. 

Mai mult ca sigur că acolo era principala coloană a rebelilor. Acum erau 
adunați în piață, luptându-se ca niște câini pe rămăşiţele unei civilizații 
distruse. Erau cel puţin 30, înarmaţi cu de toate, de la satâre la lansatoare de 
grenade, şi nu dădeau nici un semn de îngrijorare în legătură cu rezistența. 

— La trei, a șoptit portughezul încet, extinzând bipodul PKM-ului. O 
magazie întreagă, apoi fugi ca mânat de diavol înapoi către intersecție. 

— Unu. 

M-am ghemuit în spatele AK-ului, folosind magazia drept monopod, şi l- 
am centrat asupra unui grup de oameni. Se aflau la mai puţin de 100 m 
depărtare. 

— Doi, a șoptit Carl punând degetul pe trăgaci. 

— Trei, și am pus selectorul pe "FOC AUTOMAT. 

BBBBRRAAAAAAPPPPP . ... BBBBRRAAAAAAPPPPP ... 

PKM era oribil de zgomotoasă şi trăgea o brazdă prin carne și oase. 
Grupurile de rebeli s-au dezintegrat în nori roşii când gloanţele 7,62x54R 
percutau în ei. Când Carl mișca secera morții, eu încercam să elimin ceea ce 
rata el. Am ochit un rebel în alergare, şi am lansat o rafală. La 3 m de el, zidul a 
fost spulberat de impact. 

— La dracu! 

Cătarea armei era atât de dereglată, încât ochirea era inutilă. Am ţinut 
trăgaciul apăsat și am baleiat țeava de-a latul pieței, golind magazia într-o 


singură rafală prelungă. Am lăsat să cadă deoparte AK-ul. Mă aflam în stânga 


lui Carl, și locașurile de oţel ale benzii m-au lovit cu impact brutal. Mi-am 
ridicat RPK şi m-am pregătit să-i acopăr retragerea. 

La fiecare rafală, Carl tot repeta ceva în portugheză. Banda de 100 cartuşe 
s-a terminat în câteva secunde. 

— Fuga! a strigat Carl şi a sărit din spatele bestiei fumegânde. 

— Fuga! am confirmat, cercetând terenul pentru ceva ameninţări. 

Carl alerga către intersecţie scoțându-şi din mers Augul din toc. Piaţa era o 
harababură de morţi și muribunzi răspândiți peste tot. Rebelii erau în 
dezordine, dar asta nu va dura mult. Deja era mișcare pentru că dinspre sud 
soseau tot mai mulți. Am ochit pe unul care părea a fi la comandă şi am apăsat 
pe trăgaci. Arma a detunat, şi omul s-a prăvălit pe stradă. Măcar pe acesta l-am 
ochit bine. 

— Fuga! a strigat Carl când a luat poziţie în spatele unui zid de lut. 

Am sărit în picioare și peste el, până ce m-am oprit după o grămadă de 
bolţari sparți. RPG-ul de la spate mă împiedica să mă mișc cu rapiditate şi era 
aproape imposibil să stau adăpostit cât mai jos. 

Câţiva rebeli foarte curajoși, sau foarte proști, au ieșit în spaţiu deschis. În 
luptele din Africa, puteai să faci adesea figura asta pentru că regulile ochirii 
precise nu prea erau cunoscute sau învățate de mulți oameni. Dar, pentru Carl 
și pentru mine, această artă nu ne punea probleme. Rebelii au fost doborâţi cu o 
rafală rapidă de gloanţe. 

Strada a rămas tăcută. 

Le-am vărsat sângele, dar nu ştiam ce trebuia să facem ca să atragem 
atenţia cubanezilor și să-i atragem pe blestematul ăsta de drum. 

— Lasă-i un minut, să-și tragă sufletul, să-şi revină din șoc, apoi vor ataca. 
Şi-atunci nu ne vom opri până ce nu murim noi, sau mor ei. Așa că lasă-i pe 
idioţi să iasă la vedere, iar noi ne retragem în case şi pe alei, apoi contraatacăm. 
Când auzim vehiculele comuniștilor, ne mutăm ca să putem trage asupra 
intersecţiei. 

Şi a început. Rebelii au năvălit în piață. Unii alergau direct spre noi, 
trăgând de la şold, alții trăgeau de după colţuri. Era un haos. Nici unul dintre ei 
nu putea nimeri ceva, dar se bazau pe volumul de foc. Gloanţele parcă încercau 


să umple tot spaţiul. Bolțarii din jurul meu explodau în țăndări și nori de praf, 


și pot jura că — după norii de fum — unii dintre tipii aceia trăgeau cu flinte antice 
cu praf de pușcă negru. Am tras în tot ce mișca și băgam gloanţe în tot ce părea 
suspect. 

— Reîncarc! a strigat Carl când eu tocmai marcam o linie de impacturi prin 
nişte barăci. Către case! Fuga! Fuga! 

Întreaga lume era o nebunie. M-am ridicat şi am alergat cât puteam de 
repede, cu gloanţe fierbinți zburând în jurul meu, ca niște viespi furioase. RPK 
scotea foc la gura țevii și abia o mai puteam stăpâni cu mâinile obosite. Teava 
fierbinte m-a pocnit peste faţă, iar picioarele au zburat de sub mine. Am căzut 
pe pietriș. În jurul meu cădea o avalanșă de proiectile. 

— Tehnical! a strigat Carl și m-a apucat de hamul LBV ca să mă ridice. 

Era vorba de o Toyota roșie, pickup, cu o mitralieră grea DhSK de calibrul 
12,7 mm montată în benă. N-o auzisem venind în urma noastră în intersecţie. 

Mitraliera a tras pe deasupra noastră, gloanţele spulberând proprii lor 
soldaţi. Carl m-a îmbrâncit printr-o ușă deschisă în întunericul unei case. 

Am rămas întins pe podea, gâfâind din greu. Acum era linişte. Sau așa 
aveam impresia. Era greu de spus datorită zbârnâitului din urechi. 

— Eşti lovit? m-a întrebat Carl după ce a scos repede capul pe ușă. 

— Cred că nu. 

— Bine. 

Carl s-a dat înapoi, chiar în clipa când ușa a explodat în fărâme de lut. 
DhSK ne căuta cu gloanţe mai mari decât degetul meu mic. 

— Fodas! Băga-mi-aş! 

Acum, că soarele pătrundea prin găurile mari din zid, era mai multă 
lumină. Casa era simplă, cu o singură încăpere. Avea şi o uşă în spate. M-am 
târât spre ea şi, cu shotgunul lui Cuzak am deschis ușa simplă din placaj. Am 
putut vedea că dă într-o alee. Când am întors capul în direcție opusă... 

CRACK 

— La dracu! am zbierat când glontele a trecut prin placaj şi pe lângă nasul 
meu. M-am aruncat în praful de pe alee, drept la picioarele unui rebel. S-a uitat 
la mine surprins, încercând să manevreze boltul armei sale Mosin Nagant. L-am 


lovit în coaie cu patul de oţel al armei Ithaca. S-a dat înapoi, iar eu m-am ridicat 


și l-am pocnit şi în cap cu patul. Apoi încă de două ori, în succesiune rapidă, 
fiecare impact cu un sunet înfundat. A alunecat uşor de-a lungul zidului. 

De după colț a apărut altcineva, şi am ridicat reflex shotgunul, ochindu-i 
capul. Am încremenit când bătrânul neînarmat a ridicat mâinile implorând să-i 
cruţ viața. Degetul meu aproape că apăsase pe trăgaci. 

— Culcat! am strigat la bătrân când DhSK a tras din nou prin casă, 
gloanţele străbătând zidurile de lut până în alee. 

Bătrânul a dispărut înapoi după colț. 

Trebuia să termin mitraliera asta. Acum. Am sprintat în josul aleii, în 
direcţia zgomotului. ÎI auzeam pe Carl gâfâind din greu în urma mea. Aleea era 
lungă şi întortocheată, fiecare casă din lut având câte o ușă care da în ea. 

— Atenţie la spate! am strigat pe când lăsam în urma noastră toate aceste 
deschideri. 

Aug a pârâit de două ori. 

— Am eu grijă! mi-a răspuns Carl. 

În faţă s-a ivit o mișcare, una dintre ușile de placaj s-a deschis și a apărut 
ţeava unei SKS. Rebelul a ieşit prin cadrul ușii, iar eu i-am plasat un buckshot 
drept în meclă, am pompat shotgunul şi m-am oprit în ușă. În interiorul casei era 
un grup de soldaţi. Un grup. 

S-au uitat la mine. Eu m-am uitat la ei. Această secundă a durat cât o 
eternitate. 

Apoi ne-am mișcat cu toții. 

Arma lui Cuzak era de tip vechi, fără disconector, așa că doar am ţinut 
trăgaciul apăsat, am pompat şi am tras continuu. Arma avea şi o magazie 
mărită, dar atunci nu am stat să mă gândesc la acești factori tehnici. 

BOOM BOOM BOOM BOOM BOOM BOOM CLICK 

— Meu Deus, a icnit Carl, când s-a uitat peste umărul meu. 

Mi-am băgat mâna tremurândă în buzunar, am scos câteva buckshoturi, și 
am început să reîncarc arma. 


— Trebuie să plecăm mai departe. 

— Trebuie să distrugem acea camionetă! mi-a strigat Carl în ureche când 
zidurile au fost spulberate în jurul nostru de tirul mitralierei grele. 

Cel care manevra DhSK mişca doar țeava stânga-dreapta asupra caselor. 
Habar nu aveau în care casă ne ascundem, sau dacă suntem deja morți. 

— Nu zău? i-am răspuns. 

Era a treia casă în care ne strecuram după masacrul cu shotgunul. 

Acum întreaga zonă era plină de rebeli, care trăgeau în oricine care nu 
arăta a fi de prin părţile astea. În mod sigur, eu şi Carl nu arătam a localnici. 

— Trebuie să foloseşti asta..., a arătat el către capătul lansatorului RPG care se 
vedea peste umărul meu şi semăna cu o flintă ucigaşă de tip tromblon. Sau ai de gând 
să o cari toată ziua? 

I-am arătat degetul, şi am luat tubul în mâini. 

— leşi pe alee ca să nu te ucidă jetul reactiv. 

A dat scurt din cap și a ieşit prin spate. Știam că atunci când voi deschide 
uşa din față, voi avea linie directă de tragere asupra intersecţiei dar fiecare 
nenorocit din zonă va trage foc-la-gura-țevii asupra noastră. Nu voi avea prea 
mult timp la dispoziţie. 

M-am asigurat că racheta este bine înserată în tub, lansatorul este armat și 
siguranța dezactivată. Asta era. M-am ridicat, am riscat să arunc o geană prin 
una dintre nenumăratele găuri făcute prin zid de proiectilele de calibrul .50 și 
am localizat blestemata de Toyota, parcată în mijlocul drumului cam la 90 m 
depărtare. Tubul apăsa greu pe umărul meu. 

Am deschis uşa cu o lovitură puternică de picior şi o grămadă de 
adrenalină. Am centrat sistemul optic de ochire asupra Toyotei. 

Dar altceva mi-a atras atenţia. Nu ştiu dacă a fost vuietul motoarelor grele 
sau scrâşnetul molozului sub cauciucuri. Am coborât puţin ţeava RPG când am 
întors capul spre chestia care se apropia mişcându-se greoi. Da, era ceea ce a 


prezis Carl că vor folosi cubanezii la venire. 


— BTR! am răcnit, întorcându-mă cu faţa către masivul transportor 
blindat de producţie sovietică. 

Era o cutie pătrățoasă, urâtă, ticsită cu un roi de cubanezi. Am aţintit RPG 
asupra noii amenințări mortale, și am apăsat trăgaciul. Tubul a bubuit în 
urechea mea și praful s-a ridicat de pe fiecare suprafață din interiorul micii 
case. Racheta s-a îndreptat spre ţintă. Era asurzitoare și îngrozitoare. 

O clipă, partea frontală a BTR păru să se cutremure, înainte ca din cutia 
cenușie să izbucnească limbi de foc în toate direcţiile. Câteva explozii în 
succesiune rapidă au spart blindajul și am putut vedea forme răsucite, rotindu- 
se prin aer. 

Nu am văzut al doilea BIR că intră în intersecţie, dar el m-a văzut. Tunul 
s-a rotit spre mine. M-am răsucit şi m-am aruncat înapoi în casă. 

Brusc lumea a devenit albă. Alb-strălucitoare ca un fulger. Susul era jos, iar 
pământul era, nu știu cum, mult sub mine. Dar mă apropiam foarte repede de 
el. 


Apoi nimic. 

Când a ieșit pe hol, din camera de spital, Bob avea chipul întunecat. Ochii 
îi erau roșii, umflați de plâns, şi în acea clipă părea mult mai matur față de 
vârsta sa de 17 ani. Mi s-a rupt inima văzându-l. 

— Mama e pe drum, i-am spus repede. 

Fusese isterică la telefon. 

Fratele meu mai mare mi-a pus o mână grea pe umăr, ca sprijin pentru 
picioarele-i nesigure. Mă domina ca înălțime, intimidant ca masivitate, deşi nu 
încerca niciodată să o facă intenţionat. 

— Tata vrea să-ţi vorbească, a murmurat. 

Bob mi-a dat drumul, părând că se prăbușeşte când s-a lăsat să cadă pe un 
scaun din sala de aşteptare. 


— Ar fi bine să te grăbești. 


* BTR (BIP)-Bronetransportyor - denumirea unei clase de vehicule blindate de transport trupe, de 
producţie sovietică. 


A lăsat capul în jos și a început să plângă. 

În apropiere erau adunați câțiva membri din personalul spitalului. Ne 
priveau. Era un orăşel mic și toţi îl cunoşteau pe tatăl meu vitreg. Toţi erau 
uimiţi de actul de violenţă fără sens care a lovit mica noastră comunitate. Mi- 
am adunat curajul și am intrat pe uşa salonului. 

Înăuntru era doar un singur pat. Lângă el, un stativ cu instrumente arhaice 
scotea sunete ciudate. Din tavan coborau tuburi și alte chestii misterioase. 
Doctorul Smith m-a salutat cu o înclinare a capului, a pus fişa pe o măsuţă, apoi 
a părăsit încăperea în liniște. Doctorii au făcut tot ce au putut, dar tâlharii care 
l-au atacat pe tatăl meu făcuseră treabă „bună”. Dacă Gideon Lorenzo va trăi, 
va fi o minune. 

— Tată? 

— Hector... 

Capul său bandajat s-a mişcat uşor, într-un gest de recunoaștere. Arăta 
rău, cu ochii foarte învinețiți. Fiind un om atât de puternic, era şocant să-l văd 
în asemenea stare. Mă simţeam de parcă cineva mă pocnise în gât. Era un om 
bun, onorabil. Ideea că ar fi un simplu muritor nu-mi trecuse niciodată prin 
cap. 

— Vreau să-ți spun ceva... 

Am așteptat, cu lacrimile curgându-mi pe obraz. Acesta era omul care m-a 
adunat de pe străzi. Era judecătorul care l-a trimis la închisoare pe netrebnicul 
mizerabil care fusese tatăl meu adevărat. Familia Lorenzo m-a primit în casa 
lor, și m-au învăţat ce înseamnă o familie adevărată şi loială. lar acum el era pe 
moarte. 

— Ce anume, tată? 

— Sunt îngrijorat... pentru tine... 

Vocea îi era o şoaptă abia auzită. 

— Am văzut unele lucruri... în viitorul tău. Lucruri rele. 

Mi-am şters nasul cu dosul palmei, și m-am aplecat mai aproape. Ochii săi 


roșii erau larg deschiși, și mă privea până în adâncul sufletului meu. 


° În original: foster father — persoană care acționează ca un tată/tutore pentru un copil, în locul părinţilor 
naturali, dar fără să adopte legal copilul. 


— Ai ceva în tine. Eşti bun, dar... ai un demon înăuntru. Nu-l lăsa să iasă. 
Te rog, orice vei face, nu-l lăsa să iasă. 

— Nu-l voi lăsa. 

Mi-am strâns involuntar pumnii când și-a încleștat mâna pe braţul meu, cu 
o izbucnire de forță. 

— Nu mă răzbuna. Lasă pe seama legii, băiete, a şoptit. Nu lăsa demonul să 
iasă... 

Şi s-a dus. 

M-am dat înapoi, m-am lovit tare de perete, picioarele mi s-au muiat, iar 
instrumentele s-au împrăștiat pe podea. Eram cu spatele lipit de zidul dur și 
podeaua se legăna sub picioarele mele. Alarmele de la monitor au început să 
sune și asistentele au năvălit în salon. Bob era doar o umbră neclară în cadrul 
uşii. 

Un doctor a început să maseze puternic pieptul tatălui meu. Am auzit 
bocetele şi am știut că a sosit și mama ținându-și mâinile la gură. Voiam să mă 
duc să o ajut, dar trupul nu mă asculta. Striga doar "NU, iar şi iar. 


O sirenă îmi suna continuu în urechi. 

O sirenă îmi suna continuu în urechi. 

Unde mă aflu? 

— Lorenzo! Haide! 

Cineva mă plesnea peste față. Tare. 

— Revino-ţi, fir-ai al dracu”! 

M-am trezit și mă durea totul. Eram pe spate, într-o poziție ciudată, cu 
Ithaca sub mine, împungându-mă în rinichi. Respiram cu greutate, iar aerul era 
plin de praf și fum. Mi-am ridicat în față mâinile tremurânde și am văzut că 
erau acoperite cu sânge; habar nu aveam dacă este al meu. 

— Ce dracu a fost asta? am izbucnit, ridicându-mă în cur; ceva anormal mă 
râcâia în piept. 

— Cubanezii lansează proiectile de mortier în faţă lor pe măsură ce 


înaintează. 


— Pot să facă asta? am întrebat cu voce tremurătoare în timp ce Carl trăgea 
de mine să mă ridic în picioare. 

— Aşa se pare. Bine că ratează. Poţi să te mişti? 

— Cred că da. 

Durerea îmi străbătea tot trupul, dar toate păreau a fi la locul lor și 
funcţionale. Casa în care mă ascunsesem... nu mai era. 

— Asta a fost o ratare? 

Acum zona era acoperită de vârtejuri de praf și fum de la BIR-ul ce ardea. 

Proiectilul de mortier crease o harababură. Puteam vedea oarece mișcări 
prin ceaţă, dar abia dacă distingeam ceva la 3 m în jur. Aceasta era şansa 
noastră. Ne-am îndeplinit misiunea și i-am făcut pe cubanezi să-și părăsească 
postul. 

— Carl, direcţia către locul unde era camioneta. Hai să facem o călătorie. 

— Bună idee, a tușit el pentru că a inhalat o pală de fum. 

Şi-a scos o bandană neagră din buzunar şi și-a legat-o repede peste faţă ca 
un fel de bandito. Mişto. Am pornit către locul unde credeam că era intersecția. 
Carl m-a prins de umăr, m-a smucit întorcându-mă cu 180 și m-a îmbrâncit 
înainte. Chiar eram total dezorientat. 

Mișcarea îmi provoca durere. Respirația mă durea și mai tare. Eram confuz 
și dezorientat, dar să fiu al dracului dacă voiam să mor în gaura asta de iad 
uitată de oameni și de Dumnezeu. Am ridicat shotgunul şi am alergat prin 
grămezile de moloz și peste cadavrele de ici acolo. Norul de praf urma să se 
depună repede. 

Parcă era un coşmar. Apăreau forme doar ca să se piardă în negură. Mi-am 
sfâșiat piciorul într-o armătură de oţel îndoită, stropii de sânge au dispărut în 
țărână de parcă pe jos ar fi fost rumeguș, dar nici prin gând nu mi-a trecut să- 
mi încetinesc alergarea. În faţa mea s-a ivit un rebel, şi instinctiv i-am trimis un 
buckshot în inimă. În laterale se mișcau mai mulți oameni, așa că am tras și în ei 
în timp ce sprintam, până ce am golit magazia armei. 

Şi ne-am trezit ieşiţi din norul de praf, în spaţiu deschis, alergând prin 
mijlocul străzii murdare. Mi-au ieșit ochii din orbite văzând camioneta la doar 
20 m depărtare. Un rebel fugea direct către mine cu maceta ridicată deasupra 


capului. Din gură îi curgeau bale şi zbiera ceva. 


Am întors Ithaca spre el. S-a poticnit surprins şi atunci l-am placat cu 
umărul. Amândoi ne-am rostogolit la pământ. Pumnalul de luptă era deja scos 
din teacă și a ţipat când i l-am împlântat între coaste, dar tot se mai lupta să 
lovească cu maceta. 

Carl a trecut pe lângă mine, cu Aug proptit în umăr, trăgând asupra 
Toyotei. În benă erau doi oameni și amândoi se bâţâiau dezarticulat pentru că 
furiosul portughez îi ciuruia cu gloanţe. Parbrizul şoferului s-a spulberat când 
Carl a schimbat ţinta. 

Rebelul și cu mine ne rostogoleam pe pământ, prinși într-un dans mortal. 
Am blocat maceta cu antebraţul. M-a tăiat adânc, dar el n-a avut destul loc ca să 
facă şi mișcarea de tăiere. Am scos pumnalul și am lovit din nou și din nou și 
din nou. În sfârșit, a încetat să mai miște. 

— Lorenzo, n-o mai freca la rece! a răcnit Carl, cercetând zidul de praf și 
foc. Trebuie să plecăm! 

M-am ridicat gâfâind și mi-am pus pumnalul însângerat în teacă. Alți 
rebeli ne-au zărit și pe deasupra capului mi-au șuierat gloanţele. 

— Conduc eu. 

— Nu, eu conduc. Nimeni nu mă poate prinde, a răspuns Carl. 

A smucit portiera Toyotei şi l-a aruncat afară pe șoferul mort. 

— Ocupă-te de mitralieră! 

Am sărit peste aripa benei şi am aterizat peste o grămadă de tuburi de 
cartușe din alamă fierbinte, calibrul 12,7 mm. Carl a pornit motorul. 

În acea clipă, zidul de fum s-a deschis și a apărut o bestie zgomotoasă, cu 
mitraliera scoțând foc-la-gura-țevii. 

— BTR! am strigat când transportorul a trecut peste un grup de rebeli. 

Dar Carl a fost iute. A băgat Toyota în viteză și pedala de acceleraţie la 
fund. Eu am alunecat pe tuburile de cartușe și am săltat pe podeaua benei, 
pentru că Carl manevra violent volanul, ducându-ne printre grămezile de 
moloz. Mi-am ridicat privirea chiar la timp ca să pot vedea un rebel ghinionist 
luat peste aripa din faţă şi aruncat în șanț, peste niște resturi metalice. 

Gloanţele percutau Toyota în timp ce goneam în lungul străzii direct 
printre rebeli. Au fost spulberate și celelalte geamuri. Carl urla turbat de furie 


și durere pentru că l-a lovit ceva. M-am dat aproape de DhSK, dar era 


descărcată cu locașul de încărcare golit. Mi-am scos pistolul Browning 9 mm din 
toc şi am tras cu o singură mână în rebeli, cu cealaltă ținându-mă de rollbar 
pentru a nu fi aruncat din benă. 

Mergeam cu o viteză incredibil de mare. 

BTR era imediat în spatele nostru. Pentru ceva așa de mare, se mișca al 
dracului de repede. 

— Treci la mitralieră sau suntem morți! a strigat Carl, rotind frenetic 
volanul, iar camioneta a virat după colţ, pe două roți. 

THOOM 

Proiectilul lansat din tunul de 37 mm a zburat pe lângă noi și cea mai mare 
parte a pieţei a dispărut. Unda de șoc a săltat pe două roți mica noastră 
camionetă. Atunci am observat o cutie mare de muniții, verde, și am deschis-o. 
Înăuntru era o bandă metalică ruginită, încărcată cu cartușe mari de 12,7 mm. 
Am introdus-o în mitralieră, am armat, am strâns ferm mânerele și am rotit-o 
spre înapoi, dar BTR nu ne-a urmat după colţ. 

Însă erau o grămadă de alte ținte. 

Am tras la întâmplare asupra unor rebeli MLC. Exploziile de la gura ţevii 
parcă erau un nor ciupercă. Reculul zguduia Toyota. Carl a virat după alt colţ, 
încercând să menţină cursul spre sud, în afara orașului, dar străzile erau un 
labirint. 

O frână bruscă și am derapat până la oprire. Aveam mitraliera orientată 
spre spate, și am întors capul ca să văd ce problemă avem. 

Strada era acoperită de flăcări. 

Mai bine de 10 m, era o baltă de motorină care ardea cu flăcări mai înalte 
ca mine. Aceasta era sursa uriaşei coloane de fum după care ne-am orientat şi 
am ajuns în piață. Trebuie să fi fost un fel de stație de alimentare înainte ca 
rebelii să o arunce în aer. Nu era altă cale de trecut mai departe. 

M-am întors. Drumul pe care venisem roia de rebeli, ca niște furnici. Un 
glonţ a lovit oblonul din spate al Toyotei. Furnici cu AK-47. 

Luminile din spate s-au aprins, semn că eram în marșarier. Alt glonț a 
spart una dintre lumini. Am pornit înapoi către grămada de rebeli. 

— Carl? Ce faci? 


Un alt glonţ mi-a ciupit urechea. 


— Avem nevoie de viteză mare. 

— Te ţii de bancuri? 

M-am apucat de DhSK ca de ciocanul lui Thor, baleind strada cu țeava. Ce 
putea face un glonţ de 12,7 mm printr-un trup omenesc... nu era deloc plăcut. 
Am ţinut trăgaciul apăsat. Zguduiala era atât de puternică, încât simţeam cu 
îmi vibrează și ochii din cap. 

Carl a oprit, a băgat în viteză și a dat blană. 

M-am lăsat jos în benă cu mâinile protejându-mi capul și încercam să mă 
gândesc la ceva mișto. 

Băga-mi-aş... Foc. Peste tot. 

Era greu de explicat. Mi-am deschis ochii şi am putut vedea parcă o ființă 
vie care se arcuia peste capotă, holbându-se în jos la mine, înfometată și 
furioasă. Văpaia a lovit ca un baros, evaporând toată sudoarea de pe pielea 
mea. Mi-am ţinut respirația, dar n-am putut împiedica otrava să-mi intre în 
nări. Voia să mă devoreze. 

Şi am ajuns dincolo. 

M-am săltat din nou în picioare. Mânerele din lemn ale mitralierei DhSK 
ardeau. Le-am stins cu bluza mea. Vopseaua Toyotei ardea, dar vântul a stins-o 
repede. 

Carl a întors maşina și s-a uitat la mine prin luneta spartă, ochii să-i 
întredeschiși sclipind prin stratul gros de funingine depus peste masca de 
bandito. 

— Hei, Lorenzo, ţi-a luat foc părul. 

Băga-mi-aş... Mi-am frecat repede capul ca să-l sting. 

Drumul acesta părea să ducă la marginea orașului. Pentru că era drept, 
puteam vedea în lungul lui. În depărtare se vedea terenul deschis şi era loc de 
fugă sau de ascuns. Carl a schimbat vitezele și a continuat să accelereze. 

Şi atunci l-am văzut. 

BTR rula paralel cu noi. Era o stradă în dreapta, separată de noi de un 
singur rând de cocioabe din lut şi barăci. Vehiculul masiv, cenușiu, încerca să 
ne intercepteze. Cubanezii din interior au deschis focul prin ambrazuri. 
Majoritatea gloanțelor au percutat casele, dar unele au trecut prin fiecare 


interval dintre ele, trasând o linie punctă de-a latul străzii. 


Dar, când sunt doi, meciul se poate juca. Am înșfăcat mânerele şi am rotit 
DhSK. 

— Hei! 

— Spune! 

— BTR în dreapta. 12,7 îi poate perfora blindajul? 

— Ce dracu, bineînţeles! Are blindaj uşor! 

N-aveam de gând să-mi sincronizez focul printre case. Aproape că ieşeam 
din oraș, și n-aveam chef să mă confrunt cu chestia în câmp deschis. Am apăsat 
tapăn pe trăgaci. 

DhSk a urlat. Casele s-au dezintegrat prinse în jocul morţii pe care-l 
duceam cu cubanezii la 50 mph. Ferocele proiectile de 12,7 mm au percutat 
monstrul, perforând blindajul şi pe cei din interior. 

BTR a virat brusc spre noi, a izbit o casă și a ieșit prin partea cealaltă în 
strada noastră. Trăgeam continuu cu DhSK găurindu-l de la un capăt la altul, 
ca un puştan care trage la ţintă într-o cutie de tablă cu o pușcă de .22. BTR şi-a 
continuat traiectoria oblică, a zdrobit încă o casă de pe partea cealaltă și a 
dispărut pe altă stradă. 

Cred că l-am ras! 

— Nu. 

Carl a arătat prin fereastră. BTR rula acum pe strada din stânga noastră. 
Tunul de calibrul 37 mm se rotea în spre noi. Am răsucit mitraliera și am 
deschis iar focul săltând sălbatic pentru că Toyota zigzaga cu viteză pe drumul 
cu făgaşe. 

Carl a călcat frâna. Am zburat spre înainte izbindu-mă de cabină când pe 
ţeava tunului a izbucnit flacăra. Proiectilul ne-a ratat cu puţin și niște barăci au 
fost spulberate în flăcări şi şrapnele. 

Mi-am scuipat sângele din gură și m-am așezat înapoi în spatele 
mitralierei. BIR era puțin mai în faţă ca noi, pe strada cealaltă. Carl a accelerat 
brusc. Ştiam exact ce vrea să facă, aşa că am orientat DhSK drept înainte. 

Carl a virat, trecând printr-un gard făcut din bețe şi cartoane. Câteva găini 
au căzut victime Toyotei și un nor de păsări și pene au zburat în toate părțile. O 
secundă am plutit prin aer, apoi cauciucurile au lovit pământul și ne aflam în 


spatele BTR-ului care rula cu viteză. 


Am smucit mânerele, aliniind mitraliera asupra spatelui BTR-ului. Gura 
ţevii a reverberat dureros peste capota Toyotei. Carl și-a băgat degetele în 
urechi, ţinând volanul cu genunchii. Proiectil după proiectil străbăteau 
vehiculul blindat de la un capăt la altul. S-a răsturnat pe o parte într-un șanț, 
iar flăcările au izbucnit prin toate deschizăturile. 

Carl și-a scos degetele din urechi, a pus o mână pe volan şi cealaltă pe 
maneta schimbătorului de viteze, şi a mânat mica Toyota înainte. Am trecut pe 
lângă BTR spre libertate. O pală de aer fierbinte m-a lovit în spate când 
blindatul a explodat. Deasupra orașului Sweothi s-a mai ridicat un nor negru, 
uleios, pe când noi rulam în viteză pe şosea şi pe lângă semnul ce îndruma 


către frontiera congoleză. 
14:52 


Cuprins de frică, omul şi-a ridicat privire spre mine, în timp ce-şi smucea 
mâinile fixate cu bandă adezivă de mânerele scaunului cel greu. Vechiul 
depozit era gol şi eu știam că nimeni nu-i va auzi strigătele. 

— Te rog, haide, nu fă asta! 

Am ridicat seringa către lumina fluorescentă pâlpâitoare. 

— Ştii ce-i asta? 

— Nu, te rog, haide, te implor! 

Tatăl meu a implorat? Nu, sigur că nu. 

— Este heroină. În cea mai mare parte. Restul e lichid de curăţare. heroina 
este doar ca să facă treaba plauzibilă. Ești doar un gunoi nenorocit, care a avut 
marfă proastă şi şi-a făcut o supradoză. Nici măcar nu se va face vreo 
investigaţie. Lichidul de curăţare va face să te doară. Tare. 

— Nu poţi face asta. T-Bone o să te ucidă. Omule, o să te ucidă! a zbierat 
ucigașul. 

Ar fi folosit tatăl meu violența? Nu. Sunt sigur că nu. Era un om al păcii şi 
justiției. 

— T-Bone e mort. L-am curățat deja. A „căzut” pe fereastra de la 
apartamentul său şi a aterizat pe unul din gardurile alea metalice cu ţepi 


ascuțiți. Foarte nasol. 


M-am prefăcut scuturat de un tremur. 

— Ceilalți sunt și ei morți. Ice a fost împușcat pe stradă, azi dimineaţă într- 
un schimb de focuri. Little Mike pluteşte în râu. A căzut în apă și nu ştia să 
înoate. Mai ales cu cărămizile ale pe care i le-am legat de picioare. 

A deschis ochii largi. Îi simţeam mirosul fricii. 

— Cine eşti? 

— Acum un an ai trecut printr-un orăşel de lângă Georgetown. Ai bătut un 
om până la moarte. Era un om bun. De ce? De ce l-ai bătut? 

— Nu știu, omule? Nu-mi amintesc... Avea un ceas frumos, sau altceva. 
Haide, omule, era doar un oarecare! N-am vrut să-l ucidem. Doar l-am forjat, 
dă-l dracu’... 

I-am înfipt acul în braţ, am apăsat pistonul, apoi am aruncat seringa goală. 
Cât timp i-am tăiat banda de la mâini şi-mi îndesam în buzunar toate dovezile, 
a început să aibă convulsii. Căzu pe podea. M-am îndepărtat și am stins 
lumina, lăsându-l să se zvârcolească pe întuneric, cu spume la gură. 

Am plecat fără să mă uit înapoi. Aveam șaisprezece ani. 

Problema e că, atunci când îl lași pe demon să iasă, e greu să-l mai bagi la 
loc. 


Imi pare rău, tată. 


La 10 km est de Banti-Guonda, Congo 
16 Decembrie 1993 


Amintiri de acasă. Trecuse atâta vreme... 

M-am trezit când am auzit zgomotul făcut de un avion. Copcile de pe braţ, 
spate şi picioare erau strânse și iritante. Carl a făcut treabă bună. Era deja treaz 
și-și curăța Augul, întins la umbra unui copac rupt. Avea un bandaj înfăşurat în 
jurul pieptului, peste o carpetă de păr negru de pe trup. Toyota fărâmată era 
ascunsă în tufişuri. 

Şi-a mijit ochii: 

— Vine avionul. Crezi că putem avea încredere în tipul acesta? 


Am căscat. 


— Mdea. E un om bun. Phil s-a specializat în ajutorarea oamenilor care-şi 
mută lucrurile valoroase. Îmi datorează o favoare. Deci, Carl, te-ai gândit la ce 
vei face acum? 

— Nu știu, ridică din umeri. Compania mea s-a dus. Cei mai mulți au 
murit în lovitura de stat. Nici măcar nu știu dacă au scăpat careva dintre 
oamenii mei. 

— Sunt cu Decker. Vor reuși, am răspuns eu sincer. 

Oricât l-aş fi urât pe individ, era extrem de bun la ceea ce făcea. 

— Ştii, acum eu sunt „şomer”. 

Am scos din buzunar o pungă neagră și i-am aruncat-o lui Carl. 

A prins-o absent, i-a desfăcut şiretul şi a răsturnat în palmă o parte din 
conținutul ei. Scoase un șuierat. 

— SWIICHBLADE are câteva reguli simple. Liderul primeşte întotdeauna 
procent dublu şi este singurul care are acces la contul bancar din Elveţia. Dacă 
firma de extragere a diamantelor ne-a tras-o, am fost destul de sigur că nimeni 
nu va fi plătit. Aşa că am prădat câte ceva pe când ne aflam în palat. Decker 
încă urma să primească parte dublă. 

Palma lui Carl era plină cu diamante. 

— Mi-am luat libertatea să-i salt dubla lui Decker. Şi îndrăzneşte să mă 
numească un hoț mărunt. Sunt sigur că va fi şucărit rău când va afla. Bine că e 
convins că sunt mort. 

Ştiam că asta era cel mai bine. Nu aș câştiga nimic urmărindu-l pe Decker. 
Era timpul ca Răul să fie îndepărtat odată pentru totdeauna. 

— Mișto pradă, spuse Carl. 

Puse diamantele la loc în pungă și dădu să mi-o înapoieze. 

— Nu, e partea ta. Eu o am pe a mea. 

— Serios? 

— Mda, m-am gândit..., am spus în timp ce avionul se apropia de pistă, cu 
terenul de aterizare coborât. Vreau să merg pe drumul meu, să-mi formez 
propria echipă. Să fiu propriul meu şef. Dar am să am nevoie de ajutor. Te-ai 
gândit vreodată să şutești lucruri ca să ai cu ce trăi? 

— N-aș zice. Doar dacă socotești douăzeci de ani de jefuit Africa... dar m- 


am săturat de locul ăsta. 


— Păi, mă gândesc să prad doar băieții răi. Oricum, ei au o grămadă de 
bani şi jefuirea lor e mult mai distractivă. 

Micul avion a aterizat cu scrâşnet de cauciucuri. O clipă, Carl şi-a molfăit 
buzele, apoi mi-a întins mâna. 

I-am strâns-o. 


v A . . ..1 
— Carl, cred că acesta poate fi începutul unei frumoase prietenii”. 


SFÂRŞIT 


10 „the beginning of a beautiful friendship” - celebra replica a lui Rick (Humphrey Bogart) din finalul filmului 
„Casablanca”. 


